[ca] El sector hospitalari públic és el majoritari tant a Catalunya com a Espanya. En aquest entorn no s'ha primat l'anàlisi dels costos de la provisió de serveis de salut. La variabilitat dels costos i la definició de producte hospitalari s'ha basat en els Sistemes de Classificació de Pacients (SCP) i més concretament, en els Grups Relacionats amb el Diagnòstic (GRD). La hipòtesi de treball ha estat que la variabilitat deguda a la complexitat del procés de producció hospitalari no queda ben reflectida amb l'ús dels SCP ja que només aporten informació sobre la dimensió de la complexitat del concepte de producte hospitalari. Queden per explicar la seriositat de la malaltia, els outliers, els factors socioeconòmics, les característiques del procés, i els factors estructurals. Tots ells, junt amb l'ajust dels costos relatius (pesos) associats als GRD, poden explicar molt millor la variabilitat del cost hospitalari basat en al definició correcta del producte. S'ha analitzat una base de dades corresponent als hospitals de l'Institut Municipal d'Assistència Sanitària, amb 35.262 casos i 12.792 milions de pessetes assignats a pacient mitjançant una metodologia d'assignació basada en activitats (cost sobre base clínica). S'ha determinat que: - La capacitat explicativa de la variabilitat del cost dels pacients analitzats ha augmentat des del 19% mitjançant GRDs i pesos associats estàndard, fins al 50% si introduïm el concepte integral de la definició de producte, incorporem la mesura de casos extrems i ajustem correctament el pesos a l'entorn europeu. - S'ha modelitzat una funció de costos que permet analitzar el comportament de les diferents dimensions explicatives del producte i la seva influència sobre el cost per pacient. Dels resultats s'han extret implicacions: - La capacitat explicativa del cost no augmenta amb l'increment de categories dels sistemes de classificació de pacients, sinó que millora gràcies a l'explicació multidimensional del producte hospitalari. Així quants menys grups haguem de fer servir, més racional serà l'ús dels sistemes de classificació de pacients per a la gestió clínica, hospitalària i sanitària. - L'absència d'informació individual sobre el component socioeconòmic del pacient resta capacitat explicativa de la variabilitat del cost hospitalari. Aquesta manca d'informació s'hauria de replantejar tot i els problemes ètics que presenta la seva utilització, ja que és causa de variabilitat justificable no recollida pels actuals sistemes d'informació. És, per tant, causa de risc financer per determinats hospitals.

[en] Public hospital sector is the majority in Catalonia as well as in Spain. In this environment, cost analysis of health services supply was not considered an important issue. Cost variability and hospital product definition were based on Patient Classification Systems (PCS) and more specifically on Diagnosis Related Groups (DRG). The initial hypothesis was that the variability due to complexity of hospital production process was not well reflected by using PCS because they only add information about the complexity dimension of hospital product concept. It remains to explain the seriousness of illness, outliers, socio-economic status, process characteristics and structural factors. All together, with cost-based DRG-Weight, can improve the explanation of hospital cost variability based on the appropriate product definition. Database belonging to the Institut Muncipal d'Assistència Sanitària was analysed. The database includes 35,262 patients and 12.762 million pesetas assigned to them. The assignation was performed through a methodology based on activities (clinical-cost). It was determined that: - Explanatory power of cost variability for the analysed patients increased from 19% using DRG and Medicare weights, to 50% after introducing the integral concept of product definition, adding outlier cases measures and adjusting weights to the European environment. - Cost function could be determined. This enabled to analyse the different product dimensions behaviour and their influence on per-patient cost. The implications of the results were: - Cost explanatory power does not increase by adding PCS categories, but do improve through the multidimensional explanation of hospital product. Thus, the less groups we use, more rational will be the PCS to the clinic, hospital and health system management. - The absence of individual information of patient socioeconomic status undermines explanatory power of hospital cost variability. This information lack has to be reconsidered, although the ethic problems that its collection represents, since socio-economic status is a reason of some justified cost variability that is not included by current information systems. Thus, patient socio-economic status variability is a reason of financial risk for determined hospitals.